

**RajzpályázaT és tanulmányi pályázat általános iskolás**

**diákoknak**

***„Egy csepp élet”***

címmel közös pályázatot hirdet a NYÍRVV Nonprofit Kft. és a Nyíregyházi Móra Ferenc Ált. Isk. Petőfi Sándor Tagintézménye.

**A pályázat témája:** mennyire káros a közvetlen környezetünkre a víz szennyezése, és miért fontos megőriznünk természeti környezetünk, beleértve a víz tisztaságát.

**A pályázat célja:** felhívjuk a figyelmet a vízre, mint a létezés egyik elengedhetetlen feltételére, s ennek kapcsán környezetünk védelmére.

**A pályázat részletei:** A pályázat környezetünk védelmére ösztönöz és segíteni szeretné a környezettudatos magatartás kialakulását. Azoknak a gyerekeknek a munkáját várjuk, akik kedvet és tehetséget éreznek ahhoz, hogy alkotásaikon keresztül megmutassák, mit jelent számukra a víz.

Az **alsó tagozatos** 3.-4. osztályos pályázók *rajzolják le, fessék meg*:

* az alkotás fogalmát a kiíró szabadon értelmezi, lehetőséget adva a kreativitásnak és a kézügyességnek –

***„Legdrágább kincsünket a felhők adják, gondoskodjunk róla!”*** címmel.

**Pályázati feltételek:**

* A/3 vagy A/4 méretben bármely technikával készült rajz, esetleg kollázs technikával készült egyedi rajz.
* Egy pályázó egy pályaművel vehet részt.

A rajz hátoldalára kérjük ráírni:

* a pályázat címe, a pályázó neve, osztálya, iskola neve, címe, telefonszáma, osztályfőnök neve, vagy rajz tanárának neve szerepeljen.







A **felső tagozatos** 6.-7. osztályos pályázók készítsenek *Power Point bemutatót, tanulmányt*

***„Nincs élet nélküle, őrizzük meg!”*** címmel.

**Pályázati feltételek:**

* a pályamű terjedelme 15 dia,
* első dián a pályázat címe, a pályázó neve, osztálya, iskola neve, címe, telefonszáma, osztályfőnök neve, vagy biológia tanárának neve szerepeljen,
* a víz fizikai, kémiai, biológiai tulajdonságait érintve olyan bemutatót várunk, ahol vízzel való takarékoskodás kap nagy hangsúlyt belső és külső terekben.

**Díjazás*:***

* a zsűri döntése alapján a díjazott alkotás beküldője osztályának nyer:
1. díj: 200.000Ft.- értékben osztálykirándulás támogatása.
2. díj: 150.000Ft.- értékben osztálykirándulás támogatása.
3. díj: 100.000Ft.- értékben osztálykirándulás támogatása.

**A beérkező munkákat zsűri értékeli. A zsűri tagjai:**

* *Dobróné dr. Tóth Márta Ph.D.* egyetemi docens, zsűrielnök
* *Homoródi Éva* festőművész, művésztanár, Nyíregyházi Művészeti Szakgimnázium
* *Keczkó János* Közterület-Fenntartási Irodavezető, NYÍRVV Nonprofit Kft.
* *Bajnay Kornél* Tagintézmény-Vezető, NYMFÁI Petőfi Sándor Tagintézménye

Beküldési határidő: 2019. április 10.

A rajzokat postai úton, vagy személyesen kérjük eljuttatni iskolánk részére: Nyíregyházi Móra Ferenc Általános Iskola Petőfi Sándor Tagintézménye, Nyíregyháza-Borbánya 4405, Alma út 70.

tel.: 06/ 42-512-846

Power Point bemutatót az alábbi e-mail címre kérjük eljuttatni: toth.marta@nye.hu

A pályázat eredményhirdetése: 2019. április 16. (A sikeres pályázatok esetében az érintett iskolákat telefonon értesítjük.)

Eredményhirdetés helyszíne: Nyíregyházi Móra Ferenc Ált. Isk. Petőfi Sándor Tagintézménye

Nyíregyháza, 2019. március 18.

Tisztelettel:

Bajnay Kornél Miklós Dobróné dr. Tóth Márta Ph.D. Homoródi Éva Keczkó János

Tagintézmény-Vezető Egyetemi docens festőművész NYÍRVV Irodavezető